Džordžtaunas

Džordžtaunas () – Gajanos sostinė, didžiausias miestas ir uostas, esantis šalies šiaurinėje dalyje, prie Atlanto vandenyno, Demeraros (Demerara) upės žiočių. 235 tūkst. gyventojų (2023 m.). Svarbus transporto centras – veikia oro uostas, jūrų uostas. Miestas yra 1,5 metro žemiau potvynio metu pakylančio vandens, todėl nuo patvinimo jį saugo siena, pastatyta 1882 m. Daugelis senesnių pastatų stovi aukščiau nei potvynio lygis.

Pagrindinė pramonė – cukraus apdirbimas. Eksportas: cukrus, ryžiai, boksitas, deimantai. Seniausi pastatai: Parlamento rūmai (1833 m.), Prezidento rūmai (1852 m.), neogotikinė rotušė (1899 m.). Veikia 1853 m. įkurtas Nacionalinis muziejus. 1963 m. atidarytas Gajanos universitetas, yra didelis atogrąžų botanikos sodas. Džordžtauno priemiestyje veikia nacionalinis Gajanos kriketo Providenso stadionas. Mieste gyvena skirtingų rasių žmonės, vyrauja indėnai ir karibai.

 Etimologija 

1782 m. miestą įkūrė prancūzai, jį pavadinę Lonšanu (). 1784 m. jis pervadintas Stabruku () Olandų Vest Indijos kompanijos vadovo Nicholaas Geelvinck (1731–1787), Stabruko lordo garbei.History: early settlement and the period of Dutch control. Uchicago.edu (archyvuota 2016-03-04). Galiausiai, 1812 m. britai jį pavadino savo karaliaus Jurgio III, karaliavusio 1760–1820 m., garbei ( – „Jurgio miestas“).

 Istorija 

Gyvenvietę XVIII a. įkūrė anglai. 1782 m. jį užėmė prancūzai, 1784 m. jis atiteko olandams, pavadinusiems miestą Stabruku. Tačiau 1812 m. anglai vėl atgavo miestą, sugrąžindami jam pradinį pavadinimą ir paversdami Britų Gvianos kolonijos administraciniu centru. 1966 m. Džordžtaunas tapo nepriklausomos Gajanos sostine. Džordžtaune įkurta Karibų sandraugos būstinė.

 Sportas 
 Guyana Defence Force FC – futbolo klubas; rungtyniavo aukščiausioje lygoje.Globalsportsarchive
 Western Tigers FC – futbolo klubas; rungtyniavo aukščiausioje lygoje.Globalsportsarchive
 Guyana Police Force FC – futbolo klubas; rungtyniavo aukščiausioje lygoje.Globalsportsarchive
 Santos FC (Gajana) – futbolo klubas; rungtyniavo aukščiausioje lygoje.Globalsportsarchive
 Fruta Conquerors FC – futbolo klubas; rungtyniavo aukščiausioje lygoje.Globalsportsarchive
 Džordžtauno stadionas, talpinantis 2 tūkst. žiūrovų.

 Šaltiniai 

Kategorija:Sostinės
Kategorija:Gajanos miestai